Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 1374

a) i. ha valamely vámkontingens kontingensen belüli mennyiségének kevesebb mint 95 %-át használják ki három egymást követő év közül kettőben, a Felek – az Európai Unió írásbeli kérelmére – a kiosztási rendszer működésével kapcsolatos konzultációt folytatnak az Árukereskedelmi Bizottságon belül annak érdekében, hogy feltárják és kezeljék a kontingensen belüli mennyiség nem teljes kihasználásának okait. A konzultációk során a Felek figyelembe veszik az uralkodó piaci feltételeket; ii. a Felek a kérelem dátumától számított 30 napon belül konzultációkat tartanak; iii. Korea az Árukereskedelmi Bizottságon belül végrehajt bármely olyan határozatot, amelyet a Felek az árverésre bocsátott vámkontingensek teljes kihasználása elősegítésének módjára vonatkozóan fogadtak el, a határozattól számított 60 napon belül, vagy a Felek által esetlegesen egyeztetett más időpontig, továbbá EU/KR/2-A. MELLÉKLET/hu 921 iv. Korea az előbb érkezők kiszolgálásának elve alapján engedélyezi az Európai Unióból származó áruknak a vonatkozó vámkontingens keretében történő beléptetését, ha az alábbiak egyike sem merül fel: A) Korea nem az a) pont iii. alpontjával összhangban hajt végre valamely határozatot, vagy B) az a) pont i. alpontjában említett konzultációk az azokra irányuló kérelem dátumától számított 90 napon belül vagy a Felek által esetlegesen egyeztetett más dátumig nem eredményeznek határozatot.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes